Mazā Krūmu iela (Rīga)
Šis raksts ir par ielu Rīgā. Par citām jēdziena Mazā Krūmu iela nozīmēm skatīt nozīmju atdalīšanas lapu. Mazā Krūmu iela ir iela Rīgā, Kurzemes rajonā, Imantā. Mazā Krūmu iela iet abos virzienos no Zentenes ielas Imantas daudzdzīvokļu namu masīvā un beidzas ar strupceļiem. Iela sastāv no divām savstarpēji nesaistītām daļām (kopējais garums ap 560 m). Tai ir asfaltēta brauktuve, pārsvarā ar vienu braukšanas joslu. Apbūvēta ar daudzstāvu ēkām, taču ir arī atsevišķas savrupmājas, kā arī Rīgas 96. vidusskola (Auru iela 6A) un tās sporta laukumi. Mazā Krūmu iela ir savienota ar Zentenes ielu.